**R E L A C I O N**

**PËR**

**PROJEKTLIGJIN**

**PËR**

**PRODHIMIN, TRANSPORTIMIN, TREGTIMIN DHE PËRDORIMIN E BIOKARBURANTEVE DHE TË LËNDËVE TË TJERA DJEGËSE, TË RINOVUESHME, PËR TRANSPORT**

# I. QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN

Ky projektligj ka objekt promovimin e prodhimit dhe të përdorimit të Burimeve të Energjisë së Rinovueshme për sektorin e Transportit, nëpërmjet përdorimit të biokarburanteve për zëvendësimin e një pjese të nënprodukteve të naftës me lëndë djegëse jo fosile për motorët me djegie të brendshme. Në këtë kuadër, Shqipëria është e angazhuar në kuadër të Acquis të plotësojë Objektivin kombëtar për Energjinë e Rinovueshme. Sasia minimale vjetore në treg e biokarburanteve dhe e lëndëve të tjera djegëse, të rinovueshme, për transport, të cilat plotësojnë kriteret e qëndrueshmërisë në përputhje me nenin 6 të këtij ligji dhe reduktimit të emetimeve të gazeve serrë për biokarburantet, duhet të jetë jo më pak se 1 për qind të sasisë të konsumi perfundimtar te lendeve djegese në sektorin e transportit në vitin 2025. Nga viti 2026 deri në vitin 2030 kjo sasi do të rritet gradualisht me 1% te vit me synim qe ne vitin 2030 te jete jo me pak se 7% ..

Ligji ka qëllim promovimin e kontributit në përmbushjen e angazhimeve për emisionet e gazeve që vijnë nga konsumi i hidrokarbureve në këtë sektor. Për Shqipërinë, transporti është kontribuesi më i madh i CO2 dhe në përmasat e vendit, ndikon në ndryshimet klimatike. Ligji parashikon objektiva, afate kohore dhe role me përgjegjësi të përcaktuara qartë.

Qëllimi i ligjit është të krijohen politika te tilla nxitëse për kultivimin të bimëve energjetike në Shqipëri dhe mundesine e perdorimit te biomasave me origjine te ndryshme per te garantuar mbrojtjen e mjedisin nëpërmjet respektimit të kritereve të qëndrueshmërisë dhe reduktimit të emetimeve të gazeve serrë për biokarburantet, biolëngjet dhe lëndët djegëse nga biomasa, si dhe plotësimin e kërkesave për cilësinë e karburanteve në sektorin e transportit referuar parashikimeve në direktivën 2018/2001KE, të Parlamentit Evropian dhe të Këshillit, datë 11 Dhjetor 2018, “Mbi promovimin e përdorimit të energjisë nga burimet e energjive të rinovueshme”, amenduar se fundmi me direktivën 2023/2413KE, të Parlamentit Evropian dhe të Këshillit, datë 18 Tetor 2023, e cila shfuqizon direktivën 2009/28/KE, si dhe plotësimi i kërkesave të Direktivës 2009/30/EC për cilësinë e karburanteve në transport.

Kërkesa për këtë iniciativë ligjore lidhet dhe me faktin se ligji ekzistues nr. 9876, datë 14.2.2008 “Për prodhimin, transportimin dhe tregtimin e biokarburanteve dhe të lëndëve të tjera djegëse, të rinovueshme, për transport” është përpiluar në përputhje me Direktivën 2003/30, e cila është zëvendësuar me kërkesa të Direktivës 2018/2001KE, dhe vete kjo Direktive ka pesuar ndryshime siç u theksua me lart me Direktiven 2023/2413, te dates 18.10.2023. Për të arritur objektivat e sipërcituara është e nevojshme dhe vendosja e detyrimit ndaj operatoreve që të garantojnë furnizimin e tregut me sasi minimale vjetore me biokarburante.

Qëllimi i veçantë i këtij ligji është edhe ndërgjegjësimi i konsumatorëve për dobinë që sjell në mjedis dhe në shëndetin e tyre, konsumi biokarburanteve në sektorin e transportit duke respektuar cilësinë e benzinës dhe të gazoilit gjatë shtimit të biokarburanteve në procesin e përpunimit dhe të përzierjes.

# II. VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE

Miratimi i këtij projektligji është i planifikuar në programin analitik të projektakteve miratuar me Vendimin nr. 790, datë 28.12.2023 te Këshillit të Ministrave “Për miratimin e programit të përgjithshëm analitik të projektakteve që do të paraqiten për shqyrtim në Këshillin e Ministrave gjatë vitit 2024”, si dhe ne PKIE, miratuar me VENDIM Nr. 16, datë 11.1.2024 te Këshillit të Ministrave “Për miratimin e Planit Kombëtar për Integrimin Evropian 2024–2026”.

Në fillim të vitit 2019 u ndërmor një iniciativë ligjore nga MIE dhe u dërgua në Këshillin e Ministrave projektligji “Për prodhimin, transportimin dhe tregtimin e biokarburanteve dhe të lëndëve të tjera djegëse, të rinovueshme, për transport”. Keshilli i Ministrave, në datë 3.7.2019 aprovoi me VKM, dërgimin e ligjit në Parlament. Draftligji i cili ka përafruar pjesërisht direktivën 2009/28/KE e Parlamentit Evropian dhe të Këshillit, datë 23 prill 2009, “Mbi promovimin e përdorimit të energjisë nga burimet e energjisë së rinovueshme”, me arsyetimin se ligji ekzistues nr. 9876, datë 14.2.2008 është përpiluar në përputhje me Direktivën 2003/30 e cila është zëvendësuar me kërkesa të Direktivës 2009/28.

Projektligji, i cili kaloi deri në fazën e diskutimeve dhe konsultimeve në Komisionet Parlamentare, u rikthye në MIE me arsyetimin për të reflektuar në në gjetjet e reja të direktives 2018/2001KE, të Parlamentit Evropian dhe të

Këshillit, datë 11 Dhjetor 2018, “Mbi promovimin e përdorimit të energjisë nga burimet e energjive të rinovueshme”, e cila shfuqizon direktivën 2009/28/KE si dhe mundesine e reflektimit në të të disa sugjerimeve të bëra nga të gjithe faktoret e interesit në procedurat për shqyrtimin dhe miratimin në Komisionet Parlamentare.

Ndërkohë, ky variant i draft ligjit, krahas synimit për realizimin e përputhshmërisë te pjeseshme me Direktiven me të fundit 2018/2001KE, të Parlamentit Evropian dhe të Këshillit, datë 11 Dhjetor 2018, “Mbi promovimin e përdorimit të energjisë nga burimet e energjive të rinovueshme”, për aq sa lidhet me biokarburantet për përdorim për transport si pjesë e energjisë nga burime të rinovueshme, ka marre në konsiderate nje pjese të sugjerimeve dhe ndryshimeve që kanë ndodhur pas shqyrtimit që u benë në Komisionet Parlamentar. Po keshtu edhe në kete variant është bashkepunuar me ekspertet e Sekretariatit të Komunitetit të Energjisë (SKE) që mbulojne kete sektor.Nderkohe per shkak te amendimit te direktivës 2018/2001KE, të Parlamentit Evropian dhe të Këshillit, datë 11 Dhjetor 2018, “Mbi promovimin e përdorimit të energjisë nga burimet e energjive të rinovueshme” me direktivën 2023/2413KE, të Parlamentit Evropian dhe të Këshillit, datë 18 Tetor 2023, ne kete draft qe po paraqesim jane marre ne konsiderate edhe keto ndryshime. Theksojme qe tek ky ndryshim i ri direktives, midis te tjerave, eshte forcuar koncepti i perdorimit dhe perllogaritjes ne tre fusha te ndryshme te energjive te prodhuar nga burimet e rinovueshme me konkretisht:

1. konsumi i energjisë elektrike te prodhuara nga burime te rinovueshme,
2. konsumi i energjive te rinovushme per ngrohje dhe ftohje dhe
3. konsumi i energjisë nga sektori i trasportit te prodhuar nga burimet e rinovushme.

# III. PËRPARËSITË, PROBLEMATIKAT, EFEKTET E PRITSHME TË KËTIJ PROJEKTVENDIMI

Ligji biokarburanteve i vitit 2008, i cili përfshin dispozita që synojnë mbështetjen e përdorimit të Burimeve të Energjisë së Rinovueshme në Transport nuk është zbatuar siç kërkohet (në ligj) vërtet në praktikë. Kjo për shkak se aktet nënligjore që duhej të dilnin për të mundësuar implementimin e këtij ligji nuk janë miratuar dhe për rrjedhojë objektivat e përcaktuara në të kanë qenë të pamundura për t’u realizuar. Nga ana tjetër edhe legjislacioni evropian në sektorin e burimeve të rinovueshme, ka pësuar disa here ndryshime. Përparësia bazë e këtij projektligji është promovimi nëpërmjet politikave stimuluese, jo vetëm për prodhimin e biomasës në bujqësi, pasi është parashikuar përmbushja e kritereve të qëndrueshmërisë, por edhe në teknologjinë e prodhim-përpunimit në mënyrë që në total të arrihet qëllimi i përcaktuar në Objektivin Kombëtar të konsumit të Burimeve të Rinovueshme të Energjisë. Objektivat e vendosura në ketë projektakt janë të përshkallëzuara në mënyrë të tillë që edhe efektet ekonomike që shkakton zëvendësimi i një pjese të karburanteve në transport me biokarburante të jenë të pranueshme.

Gjithashtu, problematika lidhur me identifikimin dhe adoptimin e akteve nënligjore për qëndrueshmërinë, mënyrën e llogaritjes dhe llojin e informacionit që lidhet me prodhimin dhe përdorimin e biokarburanteve, si dhe monitorimin, të cilat janë parashikuar të realizohen me akte nënligjore, mbeten pikat më të rëndësishme në kuadër të angazhimeve që ka vendi ynë në dokumentin e Traktatit të Komunitetit të Energjisë si anëtare e këtij organizmi ndërkombëtar.

Ky përafrim nder pikat më të rëndësishme dhe me ndikim, pjese e direktivës qe përafrohet, ka sa më poshtë:

* Sasia minimale vjetore në treg e biokarburanteve dhe e lëndëve të tjera djegëse, të rinovueshme, për transport, duhet të jetë e përcaktuar me nje skemë rritëse deri në 2030 me target 7%.
* Biokarburantet nuk tregtohen si te mevetshme por tregtohen si përzierje (mishelë)e karburanteve qe tregtohen rregullisht. Përqindje e biokarburanteve ne mishelën e karburanteve propozohet te rritet gradualisht me nga 1% për çdo vit duke filluar nga 2025 për te arritur ne 2030 ne 7% sa është edhe targeti i direktivës. Subjektet qe edhe me pare kane treguar se ndikohen, subjektet tregtare te hidrokarbureve dhe Ministria e Financave.
* Krijimi i politikave nxitëse për kultivimin e bimëve energjetike ne Shqipëri, për të mbrojtur mjedisin nëpërmjet respektimit të kritereve të qëndrueshmërisë për prodhimin e biokarburanteve, biolëngjeve dhe biogazeve sipas direktivës së Parlamentit Europian të amenduar ne vitin 2023.
* Zbatimi i regjimeve fiskale lehtësues për biokarburantet me qellim rritjen e përdorimit dhe konkurrimin me çmimin. Lehtësitë dhe përjashtime fiskale ne lidhje me sasitë e biokarburanteve te pastra 100 % bio, pa përfshirë pjesën e nënprodukteve respektive të prodhuar nga përpunimi i naftës bruto, që hidhen në treg, te cilat do te përcaktohen në ligjet respektive të tatimeve dhe taksave.

Gjate hartimit te ketij pligji u trajtuan me kujdes te veçante sugjerimet dhe komentet e marra nga ministrite dhe institucionet e tjera dhe ekspertet e SKE, qe iu bene variantit te meparshem te shperndare per marrje mendimi nga ana e MIE, perfshire ketu dhe ristrukturim te renditjes se neneve.

# IV. VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR

Projektakti i propozuar është në përputhje më nenet 78 dhe 83, pika 1 të Kushtetutës së Republikës së Shqipërisë.

Ky projekt akt synon përputhje të pjesshme me Direktivën me të fundit

2018/2001KE, të Parlamentit Evropian dhe të Këshillit, datë 11 Dhjetor 2018,

“Mbi promovimin e përdorimit të energjisë nga burimet e energjive të rinovueshme”, te amenduar për aq sa lidhet me biokarburantet për përdorim për transport si pjesë e energjisë nga burime të rinovueshme, pasi direktiva në fjale përfshin nje game të gjere aktivitetesh, për nje pjese të se cilës në Shqiperi është nje kuadër i vecante ligjor e nënligjor për promovimin dhe përdorimin e burimeve të rinovueshme në shume sektorë të tjerë.

Ky projekt akt shfuqizon ligjin nr. 9876, 14.2.2008 “Për prodhimin, transportimin dhe tregtimin e biokarburanteve dhe të lëndëve të tjera djegëse, të rinovueshme, për transport”.

**V. VLERËSIMI I SHKALLËS SË PËRAFRIMIT ME *ACQUIS***

***COMMUNAUTAIRE***

Ky projekt akt përafron pjeserisht Direktivën 2018/2001KE “Mbi promovimin e përdorimit të energjisë nga burimet e energjive të rinovueshme”, te amenduar për aq sa lidhet me biokarburantet për përdorim për sektorin e transportit si pjesë e energjisë nga burime të rinovueshme.

# VI. PËRMBLEDHJE SHPJEGUESE E PËRMBAJTJES SË PROJEKTAKTIT

Projekt akti përmban 18 nene, me përmbajtje si vijon:

Në **Nenin 1** “Qëllimi” i Projektaktit, përmbahen shpjegimet atë ҫfarë synon të arrijë ky kuadër ligjor. Si qëllim kryesor është promovimi dhe përdorimi i burimeve të rinovueshme të energjisë në sektorin e transportit dhe përmbushjen e objektivave lidhur me përdorimin e burimeve të rinovueshme të përcaktuara në kuadër të Komunitetit të Energjisë.

Nëpërmjet **Nenit 2** “Fusha e zbatimit” Ky ligj zbatohet në veprimtaritë e prodhimit të biokarburanteve nëpërmjet lëndëve të para djegëse, të rinovueshme, të cilat, në formë të pastër ose të përzier, në përqindje të caktuar me nënprodukte të tjera të përpunuara të naftës bruto, përdoren në sektorin e transportit për motorë me djegie të brendshme.

Ky ligj zbatohet në veprimtarinë e përdorimit të biokarburanteve në sektorin e

transportit kombëtar, kur biodiezeli dhe bioetanoli janë në përputhje me standardet evropiane, të përshtatura si standarde kombëtare nga organi kombëtar i standardizimit.

Në **Nenin 3** jepen “Përkufizime” të produkteve dhe karakteristikave që ato kanë.

Në **Nenin 4** “Objektivat kombëtare” janë fokusuar në 5 drejtime:

-percaktim i objektivave konkrete te percaktuara ne perqindje dhe shtrirja ne kohe -përcaktimi i sasise minimale vjetore në treg e biokarburanteve dhe e lëndëve të tjera djegëse, të rinovueshme, për transport, nga ministri pergjegjes per energjine; - llogaritja e konsumit perfunditmatr te energjise nga burimet e rinovueshme ne sektorin e transportit

- raportimi prane SKE lidhur me permbushjen e ketyre objektivave

- bashkepunim i ministrise me strukturat perkatese per publikimin e të dhënave mbi efektshmërinë e motorëve ekzistues, në përputhje me cilësinë e karburanteve të përdorura.

**Neni 5** përcakton mënyrën e përllogaritjes për përcaktimin e sasisë vjetore minimale të konsumit të biokarburanteve dhe të lëndëve të tjera djegëse, të rinovueshme

**Neni 6** përcakton kriteret baze te qëndrueshmërisë së biokarburanteve dhe reduktimit të emetimeve të gazeve serrë për biokarburantet detajimet e cilave do te miratohen me vendim të Keshillit të Ministrave, dhe duhet të jene në perputhje me ato të percaktuar nga BE ne Direktiven 2018/2001KE

**Neni 7** përcakton mënyrën e verifikimit të kritereve të qëndrueshmërisë së biokarburanteve dhe reduktimit të emetimeve të gazeve serrë të detyrueshme për operatorët ekonomikë

**Neni 8** përcakton llojin e licencimit nga subjektet që do të realizojne veprimtarite e prodhimit, perzierjes, tregtimit me shumice e pakice te biokarburanteve qe do te perdoren ne sektorin e transportit.

**Neni 9** paraqet parimet kryesore te funksionimit lëndëve të tjera djegëse të rinovueshme, nga dhe përzierjen e biokarburanteve dhe të lëndëve të tjera djegëse, të rinovueshme, për transport

**Neni 10 percakton** mënyrën e përgatitjes për tregtim të biokarburanteve dhe të lëndëve të tjera djegëse të rinovueshme. Biokarburantet dhe lëndët e tjera djegëse, të rinovueshme, mund të ruhen, magazinohen, transportohen dhe të tregtohen vetëm kur përmbushin standardet teknike në depozita ose impiante magazinimi dhe transportimi të përshtatshme për këto lloj produktesh.

**Neni 11** percakton menyren e organizimit te tregut të biokarburanteve dhe i lëndëve të tjera djegëse, të rinovueshme nga te gjithe hallkat e tregut te licencuara sipas nenit 8 te ketij projektligji.

**Neni 12** përcakton se Organi shtetëror i specializuar për kontrollin e veprimtarisë të ushtruar nga personat juridikë në përputhje me dispozitat këtij ligji është Inspektorati Shtetëror Përgjegjës, që funksionon tashmë (VKM nr. 410, datë 13.5.2015 ) dhe është në varësi të ministrit përgjegjës për energjine. Ky inspektorat nuk do të kryeje kontrollin për verifikimin e kritereve të qendrushmerise dhe reduktimit të gazeve serre për biokarburantet, i cili do të realizohet nga struktura pergjegjese për energjite e rinovueshme................

**Neni 13** përcakton se lehtësitë dhe përjashtimet nga tatimet dhe taksat në lidhje me sasitë e biokarburanteve të pastra që hidhen në treg, do të përcaktohen në ligjet respektive të tatimeve dhe taksave.

**Neni 14** përcakton rastet e kundërvajtjeve administrative dhe masat e dënimit të tyre.

**Neni 15** ngarkon Këshillin e Ministrave, ministrine përgjegjëse për energjine, transportin, si dhe ministrinë përgjegjëse për mjedisin që brenda afateve të caktuara nga hyrja në fuqi e këtij ligji, të nxjerrin aktet përkatëse nënligjore në zbatim të këtij ligji.

**Neni 16** përcakton një dispozitë kalimtare 12 mujore për licencimin e impianteve ekzistuese të prodhimit dhe/ ose përzierjes së biokarburanteve dhe lëndët e tjera djegëse, të rinovueshme, të cilat operojnë aktualisht në treg. gjithashtu percakton se zbatimi i kritereve të qëndrueshmërisë dhe reduktimit të emetimeve të gazeve serrë për biokarburantet, do të fillojë 24 muaj nga hyrja në fuqi e akteve nënligjore të dala në zbatim të këtij ligji.

**Neni 17** shfuqizon ligjin aktual nr. 9876, datë 14.02.2008 “Për prodhimin, transportimin dhe tregtimin e biokarburanteve dhe të lëndëve të tjera djegëse, të rinovueshme, për transport”.

**Neni 18** percakton hyrjen në fuqi të ligjit 15 ditë pas botimit në Fletoren Zyrtare.

# VII. INSTITUCIONET DHE ORGANET QË NGARKOHEN PËR ZBATIMIN E AKTIT

Për zbatimin e projektaktit ngarkohen Ministria e Infrastrukturës dhe Energjisë, Ministria e Financave dhe Ministria e Turizmit dhe Mjedisit.

**VIII. PERSONAT DHE INSTITUCIONET QË KANË KONTRIBUAR**

# NË HARTIMIN E PROJEKTAKTIT

Projektakti është hartuar nga Ministria e Infrastrukturës dhe Energjisë si dhe institucionet në varësi të saj.

Ne kete projektakt jane marre ne konsiderate mendimet e ministrive perkatese te bera per variantin e meparshem te projektligjit, i cili ka qene i publikuar në faqen zyrtare të Ministrisë së Infrastrukturës dhe Energjisë më datë 26.04.2023, në mënyrë që grupet e interesit të dërgojnë komentet/rekomandimet e tyre.

Duhet theksuar se gjate kesaj periudhe konsultative është bashkepunuar edhe me ekspertet e SKE, të cilet kanë sugjeruar ndryshime si në renditjen e neneve të projektligjit ashtu dhe në permbajtje.

**IX. RAPORTI I VLERËSIMIT TË ARDHURAVE DHE**

# SHPENZIMEVE BUXHETORE

Me qëllim arritjen e Objektivit Kombëtar të konsumit të burimeve te rinovueshme është i domosdoshëm konsumimi në territorin e Shqipërisë të sasisë prej 7% në volum të karburanteve të lëndëve djegëse të rinovueshme (FAME) si Burime të Energjisë të Rinovueshme në sektorin e Transporteve. Sipas nenit 13 të rishikuar të këtij projektligji, trajtimi fiskal i prodhimit dhe tregtimit të biokarburanteve bëhet sipas legjislacionit doganor dhe tatimor në fuqi dhe në këtë fazë është e vështirë llogaritja e efekteve financiare nga mospagimi i këtyre taksave kjo me se shumti për dy arsye themelore pasi tregu i naftës bruto dhe nenprodukteve të saj ka luhatje të cilat janë të palidhura me raportet e kerkese -ofretes. Kjo situate u vertetua gjate periudhes 2021-2022. Po ashtu çmimet e biokarburanteve janë shume fluide në tregun boteror.

Në keto rrethana çdo perllogaritje e tanishme mund të mos paraqese realitetin, por në nje parashikim afatmesem me poshte paraqiten disa llogaritje te peraferta:

Referuar bilancit Energjetike te vitit 2021 konsumi i lendeve djegese nga sektori i trasportit ishte rreth **640 mijë TON**. Realizimi i **targetit maksimal prej 7%** do te kerkonte nje perjashtim per sasine prej rreth **44 mije ton biokarburant** te paster. Zbatimi i **nje skeme graduale duke filluar nga 1% per vitin 2025** dhe me nje rritje prej 1% cdo vit deri ne vitin 2030 do te kerkonte perjashtimin nga sistemi tatimore sasite nga **6.4 mije tone ne vitin 2025** ne 44 mije tone ne vitin 2030. Ne kete reast supozojme qe konsumi i karburanteve nga sektori i transportit do te qëndrojë konstant.

* ***Diferencat e çmimit***

Sipas te dhënave te tregjeve çmimet ndryshojnë si me poshtë:

* Gazoil (10ppm ULSD) PLATTS 832 $/Ton
* Biodiezel FAME 0 PLATTS 1221 $/Ton
* Diference e çmimit 389 $/Ton
* ***Përmbledhëse e tarifave mbi hidrokarburet dhe Efekti.***
* Akciza 38.9 ALL/Litër
* Takse e qarkullimi 27 ALL/Litër
* Takse e karbonit 3 ALL/Litër
* - 20% i TVSH për totalin me sipër 13.78 ALL/Litër
* Total i peshës se tatim taksa 82.68 ALL/Litër ose 103.35 ALL/Kg

Për vitin 2025 me detyrimin për 1% biokarburant, ose 6,400 Ton, te ardhurat do te ulen me 661 Milion Leke.

Nga ana tjeter kjo do të varet edhe nga fakti se cilat taksa dhe tatime do të perjashtohen për të cilat kerkohet që të koordinohet me strukturat perkatese të Ministrise se Financave. Kjo pasi edhe neni 13 i projektligjit është bërë sipas sugjerimit të kesaj ministrie te bere ne verisionin e meparshem te draft ligjit sikunder eshte referuar ne kete relacion.

**ZËVENDËSKRYEMINISTËR**

**DHE**

# MINISTËR

**BELINDA BALLUKU**